Nincs semmi gond azzal, ha különböző állásponton vagyunk.

1. A magánterület kérdést nem teljesen értem, mit jelent az, hogy senkinek semmi köze hozzá? Milyen érdeksérelem ér bárkit is azáltal, hogy kiderül, hogy van ott egy épület? Főleg, hogy ez a tény már eleve látszódik azon a légifotón vagy műholdfelvételen, amelyikről berajzolom. Ergo ezt az információt nem az osm adatbázisba való rögzítés hozza létre, hanem azon kívül is már létezik, nyilvánosan hozzáférhető. Akkor... mi a baj?

2. Az hogy nincs mit megadni, csak félig igaz. Az tény, hogy nincs további attribútum amit hozzá lehetne adni, de az egy tévedés, hogy nem hordoz információt. Már csak a geometria egy információ, és a building=yes is egy információ. Helyből két információval több, mint ha nem lenne ott semmi.

3. Nézd meg az épülethez tartozó módosításcsomagot. Két forrás van megjelölve: a 2011-2014-es ortofotó és a Bing. Az előbbiről rajzolom meg a geometriát, az utóbbin pedig ellenőrzöm a létezést (illetve új építés esetén a FÖMI2011-2014-hez igazítva arról rajzolom be). Igen, nem biztos, hogy ott vannak, de pár tízezer (százezer...?) épület berajzolása után az a tapasztalatom, hogy összességében viszonylag kevés épület tűnik el. 1% alá becsülöm azon épületek arányát amelyet felrajzolok, de ma már nincs ott. Azzal érvelni, hogy fölösleges felvenni ezeket az adatokat, mert tartalmaznak 1% hibát... Hát én úgy tekintek erre, hogy felvittem 99%-nyi jó adatot, ami a valóságban is ott van, és ennyivel jobban leképezzük a valóságot.

Foglalják a helyet? Ne aggódj, nem neked kell fizetni a tárhelyet, amíg pedig az OSMF nem panaszkodik és nem ad ki olyan iránymutatást, hogy ilyeneket ne térképezzünk, addig ez nem érv, kifejezett cél, hogy az OSM legyen a legpontosabb és legrészletesebb térkép. A betöltést pedig egyáltalán nem lassítja, előre elkészített csempék kerülnek betöltésre, amelyeknek a méretét nem az befolyásolja, hogy hány épület van rajta. A csempék elkészítésének ideje valóban növekszik, de mondom amíg az OSMF nem panaszkodik, addig - az ismert célok alapján - örülnek a részletesség növelésének.

De mondom nincs semmi gond azzal, ha különböző állásponton vagyunk, amíg mindenki tiszteletben tartja a másik munkáját és a leírt szabályokat.